Aardklop 2015 wenners aangekondig – Roekeloos
Gepubliseer deurRoekeloos	 13/10/2015 Los kommentaar op Aardklop 2015 wenners aangekondig
Dit het ook duidelik geblyk dat Laurika Rauch se teruggekeer na Aardklop, ná ’n afwesigheid van nege jaar, met ope arms en opgewondenheid deur feesgangers ontvang is. Nie as ek sing nie ­– Laurika Rauch het die Clover Soveel Beter-prys vir gewildste aanbieding, ter waarde van R40 000, gewen.
Aartvark-prys vir grensverskuiwende werk is toegeken aan die woordkunsprojek Byderhand, wat aangebied is in die botaniese tuin, by die Boeke-oase en by die Hoër Tegniese Skool Potchefstroom. Die prys is R15 000 en ’n beeld van Sanna Swart.
Tinarie van Wyk Loots ontvang die prys vir beste aktrise
Moeder Moed is deur die beoordelaars beskryf as ’n produksie sonder weerga en wat met flair al die registers trek – dié van kabaret, drama, patos en komedie; ook ten opsigte van dekor en kostuums en spel wat deurgaans goed is.
Volgens die beoordelaars blaas Mofokeng nuwe lewe in ’n klassieke stuk. Waar Brecht gefokus het op historiese konflik bied Mofokeng ’n blik op die universaliteit van die verskrikking van oorlog. Dit bewerkstellig hy onder meer deur ’n klankbaan wat ’n parallelle werklikheid skep – dié van grommende helikopters, runnikende perde en wegtrekkende motors. Hy skep poëtiese momente wat ’n mens op ’n visuele vlak bybly.
Wat die beoordelaars veral beïndruk het van Van der Walt is die manier waarop hy in Son. Maan. Sterre. oop en bloot ongesiens sy karakter ontwikkel van voorbeeldige, dog gefolterde jong man tot ’n ysingwekkende kindermolesteerder. Dis die gefikseerde glimlaggie teen die einde van die produksie wat jou snags wakker sal laat lê…
Volgens die beoordelaars slaag Van Wyk-Loots daarin om ’n besonder veeleisende rol in sowel Son. Maan. Sterre. en Hemelruim met groot gemak te vertolk. In haar vertolking van die rol van Mariaan in Hemelruim wys sy dat sy op die oog af moeiteloos van toneel tot toneel van gedaante kan verwissel: van guitige verleidster tot oorstelpde verloofde tot sterwende kankerlyer.
In Byderhand, ’n projek aangebied deur die Vakgroep Skryfkuns aan die NWU, kry poësie, kort- en kinderverhale en ’n spookstorie gestalte in ’n digitale era buite die raamwerk van woorde op papier. Bowenal word die omgewingspesifieke moontlikhede wat digitale tegnologie bied ten beste aangewend. Lesers kry die geleentheid om interaktief in kontak te tree met skrywers se werk – om die werk te lees, te hoor en in sommige gevalle na animasie en toonsettings van die werk te kyk en te luister.
Die paneellede, uitgesluit vir die gewildste, was Diane de Beer, Theo Kemp, Danie Marais, Johan Myburg en Deborah Steinmair.
VOLLEDIGE LYS VAN BENOEMDES
Clover Soveel Beter-prys vir beste aktrise
Aletta Bezuidenhout (Moeder Moed en haar kinders)
Anna-Mart van der Merwe (People Are Living There)
Tinarie van Wyk Loots (Son. Maan. Sterre. en Hemelruim)
Clover Soveel Beter-prys vir beste akteur
Francois Jacobs (People Are Living There)
André Roothman (Moeder Moed en haar kinders)
Wilhelm van der Walt (Son. Maan. Sterre.)
Clover Soveel Beter-prys vir gewildste aanbieding
Nie as ek sing nie – Laurika Rauch
Clover Soveel Beter-prys vir die beste aanbieding
Son. Maan. Sterre.
OFM-prys vir beste regisseur
Jerry Mofokeng (Moeder Moed en haar kinders)
André Odendaal (People Are Living There)
Christiaan Olwagen (Son. Maan. Sterre.)
ATKV-Aartvark vir grensverskuiwende werk
Gepubliseer deurRoekeloos 13/10/2015 Gepubliseer inMusiek, TeaterSleutelwoorde: Aardklop, Aletta Bezuidenhout, André Odendaal, André Roothman, Anna-Mart van der Merwe, Bertolt Brecht, Danie Marais, Deborah Steinmair, Diane de Beer, Francois Jacobs, Jerry Mofokeng, Johan Myburg, Laurika Rauch, Saartjie Botha, Sanna Swart, Theo Kemp, Tinarie van Wyk Loots, Wilhelm van der Walt
Nianell by die Boer
Dis ek, Anna: die volle verhaal